**Gazdasági összefoglaló, közbeszerzési összesítő (2018.01.22.-2018.01.28.)**

**Oláh Zsanett, a Magyar Nemzeti Kereskedőház (MNKH) Zrt. vezérigazgatója múlt héten Nagyváradon a Bihar megyei önkormányzat vezetőjével és több helyi vállalkozóval találkozott.** A találkozókat követően az igazgató asszony egy sajtótájékoztató keretében az MNKH Zrt. 22 Kárpát-medencei irodájának eredményes működéséről is beszámolt. Tájékoztatása szerint az MNKH az elmúlt két és fél évben azon dolgozott, hogy egy versenyképes, exportálni tudó ökoszisztémát teremtsen a Kárpát-medencében tevékenykedő – akár anyaországi, akár határon túli – vállalkozások számára. Az első iroda megnyitásától számítva Kárpát-medencei szinten több mint 5,5 milliárd forintnyi üzlet jött létre a kereskedőház közreműködésével, ebből Erdélyben 2,7 milliárd forint, a nagyváradi iroda tekintetében pedig több, mint 1 millárd forint a megnyitástól számított üzletkötések összege.

<http://www.maszol.ro/index.php/gazdasag/91449-magyar-nemzeti-keresked-haz-22-iroda-m-kodik-eredmenyesen-a-karpat-medenceben>

**A Nyugati Fejlesztési Ügynökséghez tartozó négy megyében indít nagyszabású vállalkozásfejlesztési programot az Arad Megyei Kereskedelmi, Ipar- és Agrárkamara.** Arad, Hunyad, Krassó-Szörény és Temes megyéből várnak jelentkezőket az Európai Szociális Alap által támogatott nagyszabású projektre, amelynek keretében 36 új vállalkozás beindítását szándékoznak finanszírozni. Egy-egy üzleti terv gyakorlatba ültetésére több mint 30 ezer eurót is igényelhetnek az érdeklődők.A régió gazdasági életének fellendítését, a vállalkozó szellem bátorítását célzó programban való részvételnek nem szabtak korhatárt, kikötés viszont, hogy a 16–24 éves korosztály tagjainak diák- vagy hallgatói, esetleg munkavállalói jogviszonyban kell állniuk, illetve nyertes pályázat esetén a kedvezményezettnek a támogatási szerződés aláírásakor nem lehet másik vállalkozása.

<http://www.maszol.ro/index.php/gazdasag/91345-uj-vallalkozasok-beinditasat-tamogatjak-negy-magyarlakta-megyeben>

**Az aradi Ditre International kanapégyár 170 munkahelyet hirdetett meg az Arad megyei Munkaerő Ügynökségnél.** Az olasz Ditre Italia SPA romániai leányvállalatát 2005-ben nyitották meg Aradon. Jelenleg 600 alkalmazottal, 40.000 négyzetméteren zajlik a termelés, és napi több mint 800 kanapét állítanak elő. A vállalat kizárólag rendelésre, a termékek több mint 90%-át exportra gyártja. A vállalat az elmúlt években látványosan fejlődött, 2016-os üzleti forgalma meghaladta a 83 millió lejt (18,5 millió eurót), ami 18%-kal volt magasabb az egy évvel korábbi bevételeknél. **Románia 2016-ban 2,1 milliárd euró értékben exportált különféle bútorokat külföldre, míg a behozatal csupán 500 millió euró volt.**

<http://www.zf.ro/companii/retail-agrobusiness/producatorul-de-canapele-ditre-international-cauta-170-de-oameni-pentru-fabrica-din-arad-unde-600-de-angajati-produc-zilnic-peste-800-de-canapele-16958269>

**2018. január 26-án a Temes Megyei Kereskedelmi, Ipari és Mezőgazdasági Kamara székházában a LaborNet projekt keretében információs irodát avattak fel.** A „LaborNet – Hálózat a munkaerő mobilitásáért a határ menti térségben” című pályázat célja a munkaerő mobilitásának javítása a határ menti térségben, amelyet a Románia–Szerbia Határon Átnyúló Együttműködés INTERREG IPA-program forrásaiból finanszíroznak. Az INFO-POINT nevű létesítmény célja a határ menti régióban fellelhető szabad munkahelyekről tájékoztatni a munkanélkülieket, illetve munkaerőt találni a munkaerőhiánnyal szembesülő Temes megyei cégek számára.

<http://www.nyugatijelen.com/jelenido/info_point_avato_a_kamarai_szekhazban.php>

**A Főkonzulátus Külgazdasági Irodáját érintő fontosabb gazdasági események:**

**2018. január 25-én Telegdi Andrea KGA részt vett az MKIK Magyar-Román Tagozata által szervezett éves Magyar-Román Külgazdasági Konferencián Békéscsabán.** A konferencián felszólalt és előadást tartott Dr. Orosz Tivadar, a Tagozat elnöke; Dunai Péter, az MKIK főtitkára; Dr. Marius Lazurca, Románia budapesti nagykövete; Diósi László, az OTP Bank Románia vezérigazgatója; Gheorghe Seculici, a Román Kereskedelmi és Iparkamara alelnöke; Monica Terean, a Határon Átnyúló Román-Magyar INTERREG V-A Program Közös Titkárságának vezetője; Skapinyecz Péter, az MNKH Közép-európai Kereskedelemfejlesztési Hálózatának igazgatója, valamint Bogár Ferenc tanácsos. **Marius Lazurca kiemelte, hogy a 2017-es évben a magyar-román kétoldalú külkereskedelmi forgalom meghaladta a 8 milliárd eurót, valamint hangsúlyozta, hogy a politikai kapcsolatok sem maradhatnak el a gazdasági együttműködés eredményességétől.** Diósi László előadásában elmondta, hogy úgy Románia, mint Magyarország gazdasági fellendülésben van, várhatóan a 2018-as évben is jelentős gazdasági növekedésre számíthatunk. A konferencia keretében a KGA több helyi üzletemberrel is egyeztetett, többek között egy kolozsvári cég által elmulasztott fizetési kötelezettség ügyében vállalta a közbenjárást az ügy perre vitelének megelőzése érdekében.

**2018. január 27-én, szombaton került sor a Romániai Magyar Közgazdász Társaság (RMKT) székház, valamint az általuk kiadott „Közgazdász Fórum” c. szakmai lap 20 éves fennállásának megünneplésére.** Az RMKT több mint 500 erdélyi magyar közgazdászt magába tömörítő szervezet, és a Kövespad utcai székház 20 évvel ezelőtti megvásárlása mérföldkövet jelentett a Társaság életében. A székház – amely később egy 10.000 kötetet számláló könyvtárnak is otthont adott – egy olyan találkozási hellyé nőtte ki magát, ahol a fiatal közgazdászok továbbképzését is biztosítva komoly – az erdélyi magyar gazdasági kultúrát alakító – szakmai közösség alakult ki. A rendezvényen Csatlós Pál elnök és Oláh Emese alpolgármester asszony mellett Telegdi Andrea KGA is köszöntötte a jelenlévőket, kiemelve, hogy **a székház megvásárlásához és rendbetételéhez jelentős magyar állami források is hozzájárultak az akkori Illyés Közalapítvány által.**

<http://szabadsag.ro/-/sikertortenet-irodaasztaltol-konyvtarral-rendelkezo-szekhelyig>

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |  |  |
| --- | --- | --- | --- | --- | --- | --- |
| **Ágazat** | | | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **EGÉSZSÉGÜGY** | **egészségügyi készletek közbeszerzése** | **Ortopédiai protézisek beszerzése** (Temes megye) | | 2018.02.26. | 4.397.014,08 | **Spital Clinic Judetean de Urgenta "Pius Brinzeu" Timisoara**, Cím: Bld. Liviu Rebreanu, nr. 156, Timisoara, Cod postal: 300736, Romania, Tel. +40 356433114, Email: aprovizionare@hosptm.ro, Fax: +40 356433114, Kapcsolattartó személy: Ion Petre |
|  | **egészségügyi készletek közbeszerzése** | **Diagnosztikai készletek beszerzése** (Temes megye) | | 2018.03.07. | 16.586,33 | **Spitalul Clinic Municipal de Urgenta Timisoara**, Cím: str. Hector, nr.1, Timisoara, Cod postal: 300074, Romania, Tel. +40 256221224, Email: achizitiismtm@gmail.com, Fax: +40 2564221224, http://smtm.lasting.ro, Kapcsolattartó személy: Talaban Cristina |
|  | **gyógyszerek közbeszerzése** | **Daganatellenes szerek beszerzése** (Kolozs megye) | | 2018.03.01. | 14.976.818,04 | **Institutul Oncologic Prof. Dr. I. Chiricuta Cluj-Napoca**, Cím: Str. Republicii nr. 34-36, Cluj-Napoca, Cod postal: 400015, Romania, Tel. +40 264590056, Email: achizitii@iocn.ro, Fax: +40 264590056, www.iocn.ro, Kapcsolattartó személy: Elena Schiopu |
|  | **orvosi felszerelések közbeszerzése** | **EKG készülékekhez különféle elektródák beszerzése** (Bihar megye) | | 2018.03.06. | 323.372,96 | **Spital Clinic Judetean de Urgenta Oradea**, Cím: Str. Republicii, nr. 37, Oradea, Cod postal: 410159, Romania, Tel. +40 259434406, Email: scjo.achizitii@yahoo.com, Fax: +40 259417169, Kapcsolattartó személy: Bogdan Nicolae Iurcov |
| **ÉPÍTKEZÉSEK** | **építkezési szolgáltatások közbeszerzése** | **Több megyei út felújításához szükséges műszaki dokumentáció elkészítése** (Arad megye) | | 2018.03.02 | 185.161,45 | **Consiliul Judetean Arad**, Cím: Str. Corneliu Coposu nr. 22, Arad, Cod postal: 310003, Romania, Tel. +40 357731100, Email: achizitii.cjarad@yahoo.com, Fax: +40 357731287, www.cjarad.ro, Kapcsolattartó személy: Oana-Georgiana Micle |
| **IT&C** | **informatikai eszközök és szoftverek közbeszerzése** | **IGEA (OPEN BDI) rendszer fejlesztése és karbantartása** (Kolozs megye) | | 2018.03.01. | 339.992,34 | **Societatea De Distributie a Energiei Electrice Transilvania Nord SA**, Cím: str. Ilie Macelaru nr. 28A, Cluj-Napoca, Cod postal: 400380, Romania, Tel. +40 264205435, Email: mihaiela.oltean@tnd.electrica.ro, Fax: +40 264205425, www.electrica.ro, Kapcsolattartó személy: Ioana Mihaela Oltean |
| **SZOLGÁLTATÁSOK** | **egyéb közbeszerzések** | **14720 MWh villamos energia beszerzése** (Temes megye) | | 2018.02.28. | 1.293.801,41 | **Regia Autonoma de Transport Timisoara**, Cím: Str. Take Ionescu, nr. 56, Timisoara, Cod postal: 300074, Romania, Tel. +40 356803703, Email: achizitii.publice@ratt.ro, Fax: +40 356803703, www.ratt.ro, Kapcsolattartó személy: Claudiu Belu-Red |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** | | | | | | |